-Ομορφιά. -Αγάπη.
-Ενότητα. -Οικογένεια.
-Αποδοχή. -Ένταξη και ελευθερία.
Αυτή η σημαία προκαλεί φόβο.
-Μίσος. -Θυμός.
-Γενοκτονία. -Βαρβαρότητα.
Προπαγάνδα.
Αίσθημα υπερηφάνειας.
-Όνειρο κι επιδίωξη ευτυχίας. -Με κάνει να νιώθω ασφαλής.
-Διαχωρισμός. -Καταπίεση.
Μερικές φορές νιώθω μπερδεμένη και απογοητευμένη.
Οι σημαίες ενίοτε μας τρομοκρατούν και μας διχάζουν,
αλλά μπορούν και να μας ενώσουν.
Μπορούν να εκφράσουν με ακρίβεια ποιοι είμαστε και τι θέλουμε.
Οι σημαίες σημαίνουν διαφορετικά πράγματα για κάθε άνθρωπο
και μπορούν να γίνουν ένα από τα πιο ισχυρά
και ενίοτε επικίνδυνα εργαλεία στον κόσμο.
Πώς ένα κομμάτι ύφασμα μας διχάζει και μας ενώνει ταυτόχρονα;
Και γιατί έχει τόση δύναμη;
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Ορκίζομαι πίστη στη σημαία.
Δείχνει στον κόσμο το ιδεώδες του, ένα σύμβολο πατριωτισμού.
Οι σημαίες προκαλούν θετικά συναισθήματα σε όλους.
Πολεμήσαμε για τη σημαία αυτή.
Αν η σημαία μπορούσε να μιλήσει, θα έγραφε βιβλίο.
Αυτή η σημαία μού θυμίζει μίσος.
Η αλλαγή της σημαίας σηματοδοτεί αλλαγή στάσης.
Αδιαίρετo, με ελευθερία και δικαιοσύνη για όλους.
ΣΗΜΑΙΕΣ
Βασική μας ανάγκη είναι να ανήκουμε κάπου.
Γι' αυτό δημιουργήσαμε φυλές, αδελφότητες και θρησκείες.
Όταν η ομάδα μας πετυχαίνει, βιώνουμε την επιτυχία ως δική μας.
Πανηγυρίζουμε τη νίκη της ομάδας μας.
Όταν η ομάδα μας χάνει, βιώνουμε ένα προσωπικό τραύμα,
παρόλο που η εμπειρία αυτή δεν μας ανήκει.
Ενώνουμε την προσωπική μας ταυτότητα με ένα μεγαλύτερο σύνολο.
Και το σύνολο αυτό αντιπροσωπεύει η σημαία.
Η σημαία είναι από τους ισχυρότερους ιδεολογικούς δείκτες
του πολιτισμικού μας φάσματος.
Παλιά, όμως, οι σημαίες ήταν απλά εργαλεία.
Οι πρώτες κοινωνίες τις χρησιμοποιούσαν για να σημάνουν
τον ερχομό ενός ηγέτη ή ενός εισβολέα.
Μέσω αυτών, τα πλοία έστελναν μηνύματα απ' άκρη σ' άκρη.
Και είχαν μεγάλη σημασία στη μάχη.
Πρέπει να ξέρεις πού είναι οι φίλοι σου και πού οι εχθροί σου.
Αυτό σηματοδοτείται από τη σημαία.
Οι πρώτες σημαίες φτιάχνονταν από μαλλιά ζώων μέχρι και μέταλλα.
Αλλά μετά, περίπου 6.000 χρόνια πριν,
η Κίνα ανακάλυψε το μετάξι.
Διαδόθηκε γρήγορα μέσω ενός δικτύου εμπορικών οδών,
γνωστού ως Δρόμος του Μεταξιού.
Το μετάξι χρησιμοποιήθηκε
για τις πιο σημαντικές σημαίες,
τις σημαίες των μοναρχών και τις σημαίες των αρχηγών κρατών.
Όμως, αυτά τα βασίλεια άρχισαν να καταρρέουν.
Τον 19ο αιώνα πραγματοποιήθηκαν δύο επαναστάσεις.
Ο λαός, χάρη στην τεχνολογία,
άρχισε να αντιλαμβάνεται καλύτερα τι συνέβαινε σε όλη τη χώρα.
Ταυτόχρονα, πήρε την εξουσία από τους βασιλιάδες και τους ηγεμόνες.
Αυτό που προέκυψε ήταν μια νέα πολιτική οντότητα,
το λεγόμενο εθνικό κράτος.
Χωρίς μονάρχη, τα έθνη χρειάζονταν μια νέα ταυτότητα να τα ενώνει.
Για να ενισχυθεί το αίσθημα της κοινής εθνικής καταγωγής,
χρειαζόταν η δημιουργία ταυτότητας.
Χρειαζόμασταν ένα κοινό σύστημα πεποιθήσεων,
και η σημαία βοήθησε στη δημιουργία του.
Όπως είπε ο θρυλικός Γερμανός συγγραφέας Γκαίτε,
"Μια χώρα πρώτα ξεκινάει από το όνομα και τη σημαία,
κι ύστερα τους δίνει υπόσταση,
όπως εκπληρώνει το πεπρωμένο του ένας άνθρωπος".
Οραματίζομαι το ιδεώδες
μιας δημοκρατικής και ελεύθερης κοινωνίας.
Είναι ένα ιδεώδες για το οποίο είμαι προετοιμασμένος να πεθάνω.
Όταν ο Νέλσον Μαντέλα έλεγε αυτά τα λόγια,
η νοτιοαφρικανική σημαία περιλάμβανε τέσσερις σημαίες.
Του Ηνωμένου Βασιλείου και της ολλανδικής αποικιοκρατίας
πάνω στην πρώην ολλανδική σημαία.
Σύμβολα των αποικιοκρατών της χώρας.
Ήταν μια ενότητα εις βάρος των μαύρων.
Ο νόμος με ανάγκαζε να πηγαίνω σε σχολεία
που προορίζονταν ειδικά για μαύρους.
Δεν μπορούσα να πάω σε μέρη της πόλης όπου ζούσαν λευκοί.
ΜΟΝΟ ΕΥΡΩΠΑΙΟΙ
Θυμάμαι που μου έδιναν εκείνη τη σημαία όταν ήμουν παιδί.
Όταν αργότερα κατάλαβα ότι με ανάγκαζαν να ανεμίζω
ένα σύμβολο της καταπίεσής μου,
το ένιωσα ως κάτι
αποκρουστικό.
Αρχίζεις να συνειδητοποιείς
ότι κάτι πρέπει να αλλάξει εδώ.
Το Αφρικανικό Εθνικό Κογκρέσο, ή ANC, αγωνιζόταν γι' αυτήν την αλλαγή.
Αλλά σε μια διαδήλωση το 1960
η αστυνομία άνοιξε πυρ
και σκότωσε 69 άοπλους διαδηλωτές.
Το γεγονός αυτό έμεινε γνωστό ως η σφαγή του Σάρπβιλ.
Στη συνέχεια, η κυβέρνηση έθεσε εκτός νόμου το ANC.
Λίγα χρόνια μετά, καταδίκασαν έναν εκ των ηγετών του, τον Νέλσον Μαντέλα,
σε ισόβια κάθειρξη.
Επίσης, απαγόρευσαν τη σημαία του ANC.
Το σχέδιο της σημαίας αυτής έκανε τον γύρο του κόσμου.
Ξεκίνησε στην Αιθιοπία, τη μόνη αφρικανική χώρα που δεν έγινε ποτέ αποικία
και την πρώτη που υιοθέτησε εθνική σημαία.
Με τα χρόνια, η σημαία άλλαξε,
καθώς η εξουσία περνούσε από μονάρχη σε μονάρχη,
σε κομμουνιστικό καθεστώς,
σε δημοκρατία.
Εκτός Αιθιοπίας, η σημαία συμβόλιζε την απελευθέρωση της Αφρικής.
Καθώς οι αφρικανικές χώρες αποτίνασσαν την αποικιοκρατία
και δημιουργούσαν τις σημαίες τους, πολλές είδαν αυτήν της Αιθιοπίας.
Η Αιθιοπία ενέπνευσε και μια άλλη σημαία.
Τη δεκαετία του '20, στην άλλη άκρη του κόσμου,
αυτό ήταν ένα γνωστό τραγούδι.
Κάθε φυλή έχει σημαία Εκτός από τους νέγρους
O τζαμαϊκανός ακτιβιστής Μάρκους Γκάρβεϊ,
εξοργισμένος με τον ρατσιστικό στίχο,
αποφάσισε να δημιουργήσει μια σημαία,
και στράφηκε στην αιθιοπική για έμπνευση.
Άλλαξε το κίτρινο με μαύρο, συμβολίζοντας έτσι τους Αφρικανούς
που το εμπόριο σκλάβων είχε εκτοπίσει σε όλο τον κόσμο.
Την ονόμασε παναφρικανική σημαία.
Είπε "Δείξτε μου μια φυλή ή ένα έθνος χωρίς σημαία,
και θα σας δείξω μια φυλή ανθρώπων χωρίς ίχνος περηφάνιας".
Λίγα χρόνια μετά, το ANC εμπνεύστηκε από τη σημαία του Γκάρβεϊ
όταν σχεδίαζε τη δική του.
Το 1990
ο Μαντέλα απελευθερώθηκε μετά από 27 χρόνια στη φυλακή.
Άρχισαν συνομιλίες για το τέλος του απαρντχάιντ
και διεξήχθησαν οι πρώτες ελεύθερες εκλογές στη χώρα.
Την ημέρα των εκλογών
κατάφερα να ψηφίσω
για πρώτη φορά στη ζωή μου.
Ήταν μια συγκινητική
και σχεδόν μαγική εμπειρία.
Την ημέρα που μας επετράπη να ψηφίσουμε
κυμάτιζε και αυτή η σημαία.
Η νέα σημαία της Νότιας Αφρικής ήταν συνδυασμός της παλιάς σημαίας
και της σημαίας του ANC.
Ήταν ένα σύμβολο ενότητας.
Μου έδωσε την ευκαιρία
να ταυτιστώ με τη χώρα μου.
Οι σημαίες έχουν τη δύναμη να ενώνουν και να εμπνέουν πίστη,
και αυτό είναι ένα ισχυρό εργαλείο για τις κυβερνήσεις.
Για κάποιον λόγο οι χώρες επιβάλλουν σημαίες στα σχολεία.
Και σε πάνω από 60 χώρες, αν κάποιος βεβηλώσει την εθνική σημαία,
έρχεται αντιμέτωπος με πρόστιμα ή και με φυλάκιση.
Πολλές έχουν κανόνες που περιγράφουν πώς πρέπει κανείς να τις μεταχειρίζεται,
αντιμετωπίζοντάς τες με μια ευλάβεια όμοια με αυτήν των θρησκευτικών μυστηρίων.
Είναι ένα είδος προπαγάνδας,
καθώς προωθείται ένα συγκεκριμένο όραμα.
Κανείς δεν το αντιλήφθηκε αυτό καλύτερα από τον Αδόλφο Χίτλερ.
Και ο Γερμανός Φύρερ.
Ο Χίτλερ αναγνώρισε μετά τον Α' Παγκόσμιο Πόλεμο
και την απογοήτευση του γερμανικού λαού
ότι θα μπορούσε να χρησιμοποιηθεί ένα σύμβολο
γύρω από το οποίο θα συνασπιζόταν μια ομάδα,
και θα παρείχε το όραμα για ένα καλύτερο μέλλον.
Προτού ανέβει στην εξουσία, ο Χίτλερ δούλευε
στο τμήμα εκπαίδευσης και προπαγάνδας του στρατού,
όπου έμαθε την τέχνη του επηρεασμού των μαζών.
Στην αυτοβιογραφία του Ο Αγών μου
ο Χίτλερ έγραψε ότι "Ένα εντυπωσιακό έμβλημα
ίσως είναι το πρώτο που θα αφυπνίσει το ενδιαφέρον σε ένα κίνημα".
Η ναζιστική σημαία είχε τη δύναμη να αποπνέει φόβο.
Είχε επίσης τη δύναμη να προκαλεί ενθουσιασμό.
Ο Χίτλερ είχε φτιάξει μέχρι και σχετικό οδηγό
που περιείχε πάνω από 500 σελίδες.
Με ένα από τα πρώτα του διατάγματα
κατήργησε την παλιά σημαία και καθιέρωσε τη ναζιστική.
Έπειτα, απαγόρευσε στους Εβραίους να την κουνούν.
Ενώ οι σημαίες δημιουργούν το "εμείς", μπορούν να δημιουργήσουν και το "αυτοί".
Κι έχουν διαδραματίσει αυτόν τον ρόλο στην ιστορία.
Σύμφωνα με τη ρήση, τα κράτη δημιουργούν πολέμους
και οι πόλεμοι δημιουργούν κράτη.
Οι σημαίες χρησιμοποιήθηκαν για τη στρατολόγηση πολιτών παγκοσμίως.
Και έγιναν ιερό έμβλημα της θυσίας του στρατιώτη.
Αυτό ισχύει και για την αμερικανική σημαία.
Η λατρεία για την αμερικανική σημαία εμφανίστηκε τον 19ο αιώνα
για να ενθαρρύνει τη δημιουργία μιας κουλτούρας πατριωτισμού.
Ήταν η πρώτη χώρα που υιοθέτησε
όρκο στη σημαία,
ημέρα και εβδομάδα της σημαίας.
Όμως, ο πόλεμος του Βιετνάμ σηματοδότησε μια αλλαγή.
Καθώς το αντιπολεμικό κίνημα μεγάλωνε, η σημαία πολιτικοποιήθηκε
αντιπροσωπεύοντας δύο διαφορετικές απόψεις.
Κάθε πλευρά τη φόρεσε αλλιώς.
Ο αντιπολεμικός ακτιβιστής Άμπι Χόφμαν φόρεσε ένα πουκάμισο με τη σημαία
και διώχθηκε για βεβήλωση βάσει του νόμου περί προστασίας της σημαίας.
Ο πρόεδρος Νίξον, που παρέτεινε τον πόλεμο του Βιετνάμ,
άρχισε επίσης να φοράει τη σημαία ως καρφίτσα.
Παρόλο που ο νόμος καταργήθηκε, ο διαχωρισμός παρέμεινε
καθώς η Αμερική στρεφόταν προς νέες απειλές.
Ο Φιντέλ Κάστρο εξάγει επανάσταση στη γειτονιά μας.
Χρειαζόμαστε έναν ενημερωμένο πατριωτισμό.
Ας ξεκινήσουμε με τα βασικά.
Περισσότερη προσοχή στην αμερικανική ιστορία
και μεγαλύτερη έμφαση στην πολιτική τελετουργία.
Όταν ο Ρίγκαν είπε ότι όλοι έπρεπε να είναι πατριώτες
και υπέρ της Αμερικής, ενθουσιασμένοι για τους πολέμους που θα έκανε,
είτε το δεχόσουν είτε ότι. Κι εγώ δεν το δέχτηκα.
Μεγάλωσα ως ένα μαύρο παιδί της μεσαίας τάξης στο Σικάγο.
Στο Σικάγο οι διακρίσεις ήταν έντονες.
Αν από μικρή ηλικία σου λένε ότι δεν ανήκεις στη χώρα αυτή,
ότι οι πατέρες του έθνους δεν σε θεώρησαν ποτέ πολίτη αυτής της χώρας,
δεν θα νιώσεις κομμάτι της, κι έτσι, ούτε εγώ ένιωσα ποτέ.
Το 1988 δημιούργησα το έργο με τίτλο
Πώς εκθέτεις σωστά τη σημαία των ΗΠΑ;
Έβαλα μια σημαία 90 επί 150 εκατοστών στο πάτωμα.
Πάνω από τη σημαία υπήρχε ένα τετράδιο όπου οι επισκέπτες άφηναν σχόλια.
Μπορούσες να σταθείς δίπλα ή πάνω της.
"Ατιμάζεις όλη την Αμερική με τη σημαία στο πάτωμα".
"Η υπέρτατη μορφή πατριωτισμού".
"Πρέπει να εκτελεστείς για προδοσία". Υπάρχουν κι άλλα.
"Είμαι Γερμανίδα. Αν εμείς θαυμάζαμε τη σημαία μας όπως εσείς,
θα μας αποκαλούσαν και πάλι ναζί.
Νομίζω ότι ασχολείστε πολύ με αυτήν τη σημαία".
Χιλιάδες διαμαρτυρήθηκαν στην έκθεση του Σκοτ.
Η Γερουσία ψήφισε να απαγορευτεί η τοποθέτηση της σημαίας στο έδαφος.
Αργότερα το Κογκρέσο ενέκρινε νέο νόμο προστασίας της σημαίας,
ποινικοποιώντας και πάλι τη βεβήλωση της σημαίας.
Η Πρώτη Τροπολογία δεν πρέπει να συμπεριλαμβάνει
τη βεβήλωση της αμερικανικής σημαίας.
Πρόκειται για ένα εθνικό σύμβολο ενότητας.
Χρειαζόμαστε ενότητα σε αυτήν τη χώρα.
Τα σύμβολα είναι σημαντικά.
Οι Αμερικανοί που θέλουν να καίνε την αμερικανική σημαία
καλό θα ήταν να μετακομίσουν σε Ιράν, Κίνα ή Κούβα,
όπου το κάψιμο της αμερικανικής σημαίας δεν είναι απλώς νόμιμο, αλλά και ευκταίο.
Νιώθαμε ότι βλέπαμε μια παρακμάζουσα αυτοκρατορία
να κρατιέται απεγνωσμένα από τα σύμβολά της,
καταστέλλοντας την ελευθερία της έκφρασης.
Την επομένη της έναρξης ισχύος του νόμου,
ο Ντρεντ και τρεις φίλοι του πήγαν στα σκαλιά του Καπιτωλίου,
έβγαλαν σημαίες και τις έκαψαν.
Μας συνέλαβαν αμέσως, και φτάσαμε ως το Ανώτατο Δικαστήριο.
Υπάρχει πιθανότητα εξέγερσης.
Όποτε μεταχειρίζονται έτσι τη σημαία, ο κόσμος εξαγριώνεται.
Δικαστά Σκαλία, όταν ο κόσμος αναγκάζεται να σέβεται ένα πολιτικό σύμβολο,
ο σεβασμός τους για τη σημαία είναι άνευ ουσίας.
Ήταν μια απόφαση-σταθμός.
Το Ανώτατο Δικαστήριο αποφάνθηκε ότι το κάψιμο της σημαίας...
...προστατεύεται από την Πρώτη Τροπολογία.
...το δικαίωμα στην ελευθερία της έκφρασης. Πέντε υπέρ, τέσσερις κατά.
Το κάψιμο της σημαίας έχει αποτέλεσμα,
εν μέρει επειδή, ανεξαρτήτως γλώσσας,
είτε βρίσκεσαι στη Νότια Κορέα είτε στην Κίνα,
καταλαβαίνεις ότι πρόκειται για πολιτική διαφωνία.
Από τότε που ακυρώθηκε ο νόμος,
η σημαία των ΗΠΑ είναι πλέον παντού.
Σε μια έρευνα, έξι στους δέκα Αμερικανούς είπαν
ότι υψώνουν τη σημαία στο σπίτι, στο γραφείο
ή τη βάζουν στο αμάξι τους.
Μια κουλτούρα πατριωτισμού
μπορεί να γίνει ασπίδα προστασίας
εναντίον ενός υποτιθέμενου ή πραγματικού εχθρού.
Μετά την 11η Σεπτεμβρίου, συνέβησαν τρία πράγματα.
Ο κόσμος πήγε στην εκκλησία,
έδωσε αίμα και αγόρασε σημαίες.
Η Walmart λέγεται ότι πούλησε 116.000 σημαίες την 11η Σεπτεμβρίου
και 250.000 την επόμενη μέρα,
είκοσι φορές παραπάνω σε σχέση με τις αντίστοιχες μέρες έναν χρόνο πριν.
Ο Τζορτζ Μπους και οι βοηθοί του φορούσαν καρφίτσες με τη σημαία.
Ενώ ο πατριωτισμός μας μεγάλωνε μετά την 11η Σεπτεμβρίου,
η χώρα προέβαινε σε ενέργειες
που ήταν αντίθετες με τις αξίες που σχετίζονταν
με τον συμβολισμό της σημαίας.
Τα εγκλήματα μίσους εναντίον μουσουλμάνων αυξήθηκαν το 2001,
δεκαεξαπλασιάστηκαν σε σχέση με την προηγούμενη χρονιά.
Ένα εξώφυλλο του New Yorker τον Νοέμβριο εκείνου του έτους
απεικόνιζε ένα πλήθος σημαιών ως ένα είδος ασπίδας για μειονότητες
σε μια χώρα που αμφισβητούσε τον πατριωτισμό τους.
Έξι χρόνια αργότερα, ένας γερουσιαστής από το Ιλινόι
ανακοίνωσε την υποψηφιότητά του για την προεδρία.
Βρίσκομαι ενώπιόν σας για να σας ανακοινώσω
την υποψηφιότητά μου για την προεδρία...
Επέλεξε να μη φορέσει καρφίτσα με σημαία.
Αποφάσισα
να μη φοράω την καρφίτσα αυτή στο πέτο μου.
Θα προσπαθήσω να πω στους Αμερικανούς
τι πιστεύω ότι θα κάνει τη χώρα σπουδαία.
Αυτή θα είναι η απόδειξη του πατριωτισμού μου.
Δεν απέσπασε καλά σχόλια.
...κάποιου είδος αντιπαράθεση που ξέσπασε
με θέμα τον γερουσιαστή Μπαράκ Ομπάμα.
Όλοι τις φοράνε, δήμαρχοι, μέλη του Κογκρέσου, ο πρόεδρος.
Περίεργο που κάποιος δεν θέλει να το κάνει.
Δεν καταλαβαίνω τη φιλελεύθερη λογική. Απλώς μισούν τη σημαία.
Μετά τις αντιδράσεις, ο Ομπάμα άρχισε να φοράει τη σημαία.
Και μετά η Αμερική εξέλεξε έναν πρόεδρο που ασπαζόταν με ευκολία τη σημαία.
Αγαπάμε τη σημαία μας;
Πρέπει να μάθουμε στα παιδιά μας
να σέβονται πάντα τη σπουδαία αμερικανική μας σημαία.
Αν κάψετε την αμερικανική σημαία,
θα πάτε φυλακή για έναν χρόνο.
Για έναν χρόνο.
Ο Τραμπ προέβαλε την εικόνα μιας Αμερικής που δέχεται επίθεση.
Απέξω...
Χτίσε το τείχος!
...και από μέσα.
Το έθνος μας έχει καταληφθεί
από επαγγελματίες αναρχικούς,
εμπρηστές, λεηλάτες, εγκληματίες, ταραξίες, αντιφασίστες.
Παλέψτε για τον Τραμπ!
Αυτό ενέπνευσε κάποιους να ανεμίσουν άλλες σημαίες.
Τον Ιανουάριο του 2021
ένας εξαγριωμένος όχλος εισέβαλε στο Καπιτώλιο.
Υπήρχαν παντού σημαίες.
Υπήρχαν πολλές σημαίες του Τραμπ και ακροδεξιών οργανώσεων.
Η σημαία του Κεκιστάν,
μιας ανύπαρκτης χώρας εναλλακτικής δεξιάς, βασισμένη στη ναζιστική σημαία.
Κίτρινες σημαίες, σύμβολα διαμαρτυρίας από την Αμερικανική Επανάσταση.
Σημαίες της Συνομοσπονδίας, σύμβολα των πολιτειών του Νότου
που επιχείρησαν να αποσχιστούν στον Εμφύλιο.
Αλλά αυτή δεν ήταν η σημαία της Συνομοσπονδίας.
Αυτή ήταν.
Αυτή ήταν η σημαία του στρατού της Βόρειας Βιρτζίνια,
αλλά αναδείχτηκε σημαντικό σύμβολο
στο κίνημα για τα πολιτικά δικαιώματα, από ρατσιστές, την ΚΚΚ
και πολιτείες που ισχυρίζονταν ότι συμβόλιζε την κληρονομιά του Νότου.
Αλλά η χρήση της από υπέρμαχους της υπεροχής των λευκών
οδήγησε οργανισμούς να τις απαγορεύσουν και πολιτείες να τις κατεβάσουν.
Υπήρχαν κι άλλοι που ανέμιζαν μια νεότερη σημαία.
Το σύμβολο της λεπτής μπλε γραμμής
ανάγεται στον Πόλεμο της Κριμαίας τον 19ο αιώνα.
Ξεκίνησε με την κόκκινη γραμμή των Βρετανών στρατιωτών
που πήγαν να πολεμήσουν τον εχθρό.
Τη δεκαετία του '20 η αστυνομία στην Αμερική
προσάρμοσε τη γραμμή στο χρώμα των στολών τους
καθιστώντας την τελικά έμβλημα.
Η μπλε γραμμή που χωρίζει τα μαύρα τμήματα.
Υποδηλώνει την προστασία των πολιτών.
Αν βγάζαμε τους αστυνομικούς από την πρώτη γραμμή, θα επικρατούσε χάος.
Εκτός αστυνομίας, αυτό το έμβλημα δεν ήταν γνωστό.
ΔΕΝ ΜΠΟΡΟΥΜΕ ΝΑ ΑΝΑΠΝΕΥΣΟΥΜΕ
-Τι θέλουμε; -Δικαιοσύνη!
Το 2013 ξεκίνησε το κίνημα Black Lives Matter.
Είχαμε το συμβάν με τον Τρέιβον Μάρτιν, τον Μάικλ Μπράουν,
τον Έρικ Γκάρνερ. Το ένα μετά το άλλο.
Ας κρατήσουμε ενός λεπτού σιγή.
Οι αστυνομικοί είχαν μπουχτίσει
να βρίσκονται στα πρωτοσέλιδα των εφημερίδων,
να τους καταλογίζουν τα χειρότερα.
Το 2014 σκοτώθηκαν οι αστυνομικοί Ραφαέλ Ράμος και Γουέντζαν Λου.
Αυτός είναι ο λόγος που δημιουργήσαμε
το Blue Lives Matter.
Και εμφανίστηκε ένα νέο σύμβολο.
Η λεπτή μπλε γραμμή μαζί με μια αμερικανική σημαία.
Η σημαία με την μπλε γραμμή
σε κάνει να θυμάσαι γιατί φοράς τη στολή κάθε μέρα.
Κάποιοι χρησιμοποιούν τη σημαία αυτή για άλλους λόγους.
Το 2017
ακροδεξιοί εξτρεμιστές σχεδίαζαν μια συγκέντρωση
και συνομιλούσαν για τις σημαίες που θα κουνούσαν.
Κάποιος πρότεινε τη σημαία με τη λεπτή μπλε γραμμή
και κάποιος άλλος συμφώνησε.
"Κανείς δεν θα ισχυριστεί ότι είναι αντιπατριωτική", έγραψε.
"Άσε που μπορώ να τη βάλω στο σπίτι ή στο αμάξι μου
χωρίς να μου προσάψουν έγκλημα μίσους".
Εκείνον τον Αύγουστο, όταν γέμισαν τους δρόμους του Σάρλοτσβιλ,
οι εικόνες σόκαραν τη χώρα.
Η χρήση της σημαίας με την μπλε γραμμή από ρατσιστές
συνιστά κατάχρηση, ατίμωση.
Σκοπός της είναι να σου θυμίζει κάποιον που σκοτώθηκε,
κι όχι κάτι που θα προκαλέσει κακό στους ανθρώπους.
Δεν έχει καμία σχέση με τον ρατσισμό.
ΠΕΛΧΑΜ, ΝΕΑ ΥΟΡΚΗ
Αλλά δεν το έβλεπαν όλοι έτσι.
Είμαι από τα ελάχιστα μη λευκά παιδιά στο σχολείο.
Για μένα, η σημαία στο σχολείο δήλωνε
ότι ο κόσμος δεν νοιαζόταν για τις ζωές που χάθηκαν εξαιτίας της αστυνομίας.
Αυτό με έκανε να φοβάμαι.
Με έκανε να νιώθω άβολα.
Δεν ήθελα να πάω σχολείο.
Πολλά σχολεία έχουν απαγορεύσει τη σημαία με την μπλε γραμμή,
όπως και το σχολείο του Μάξγουελ στη Νέα Υόρκη.
Οι μαθητές θεωρούν το σύμβολο "απειλητικό εκ φύσεως".
Ο επόπτης θεωρεί πολιτική τη λεπτή μπλε γραμμή.
Μετά από αυτό, η κοινότητα
μέσα σε μία νύχτα, άρχισε να υψώνει σημαίες του Blue Lives Matter.
Την έβαζαν στα γκαζόν, στα παράθυρα των μαγαζιών.
Ήταν σοκαριστικό.
Ήταν ακριβώς δίπλα στο μαγαζί.
Σκέφτηκα ότι δεν θα ξαναπήγαινα στο μέρος αυτό.
Συγγνώμη.
Είναι κάτι που με πληγώνει.
Αλήθεια.
Υποστηρίζουμε τους πεσόντες, υποστηρίζουμε την αστυνομία.
Αλλά όλη μου τη ζωή ακούω αυτά.
"Η σημαία της Συνομοσπονδίας δεν σημαίνει αυτό".
"Τι πειράζουν τα χωριστά σχολεία;"
Ο ρατσισμός δεν φθίνει.
Απλώς προσαρμόζεται στο σήμερα.
Όταν πρόκειται για κάτι σαν τη σημαία,
ο κόσμος δεν σκέφτεται την πολυεπίπεδη σημασία της.
Λένε "Σημαίνει αυτό που νομίζω ότι σημαίνει".
Πρέπει να εξετάσουμε τις σημαίες
με βάση τις αντιδράσεις που προκαλούν στον κόσμο.
Οι σημαίες μάς δείχνουν
πού βρισκόμαστε ως κοινωνία.
Όταν τα θεμέλια της δημοκρατίας του έθνους μας
δέχονται επίθεση,
ο κόσμος στρέφεται στα σύμβολα.
Αυτό που προκαλεί έκπληξη
είναι σε ποια σύμβολα επιλέγουν να στραφούν.
Στη Νότια Αφρική πολλοί μπορούν να πουν το ίδιο.
Έγινε μια διαδήλωση,
στην οποία συμμετείχαν κυρίως κινήματα λευκών ακροδεξιών,
όπου εμφανίστηκε η παλιά σημαία.
Ξεκίνησε ένας εθνικός διάλογος,
και το 2019 βγήκε μια ιστορική δικαστική απόφαση.
Το Ίδρυμα Νέλσον Μαντέλα
ζήτησε την απαγόρευσή της,
λέγοντας ότι συμβολίζει μίσος και φυλετικές διακρίσεις.
Είναι υπερβολή ότι η ύψωση της σημαίας ισοδυναμεί με ρητορική μίσους.
Στο τέλος, όμως,
η απόφαση του δικαστή Μοτζαπέλο ήταν σαφής.
Οποιαδήποτε επίδειξη της παλιάς σημαίας
συνιστά ρητορική μίσους
δυνάμει του άρθρου 10 παράγραφος 1
του νόμου περί ισότητας.
Τα παιδιά μας μπορούν να πάνε στο μουσείο,
να μελετήσουν, να τη δουν.
Αλλά δεν χρειάζεται να την κουνάμε στα μούτρα
αυτών που πληγώνει.
Οι σημαίες δεν είναι σιωπηλά υφάσματα.
Αντανακλούν τις αξίες μας.
Αντανακλούν τις φιλοδοξίες μας.
Το 1995
η Νότια Αφρική φιλοξένησε το Παγκόσμιο Κύπελλο Ράγκμπι.
Ήταν η πρώτη μεγάλη αθλητική διοργάνωση
που διεξήχθη στη χώρα μετά το τέλος του απαρτχάιντ.
Και με μια απρόσμενη ανατροπή,
η Νότια Αφρική κέρδισε.
Ακόμα κι οι σχολιαστές αναγνώρισαν ότι δεν ήταν απλώς ένα παιχνίδι.
Μια καταπληκτική στιγμή για όλη τη Νότια Αφρική.
Ο Νέλσον Μαντέλα πανηγυρίζει.
Αμέτρητες σημαίες.
Αγκαλιάζοντας μια ομάδα που αποτελούνταν κυρίως από λευκούς,
o Νέλσον Μαντέλα μπήκε στο γήπεδο
για να πει ότι υπό αυτήν τη σημαία
μπορούμε να είμαστε ενωμένοι.
Χωρίς να αποκλείουμε κανέναν,
όπως προστάζει η σημαία μας.
Η σημαία είναι μια κενή οθόνη προβολής
όπου όλοι μπορούν να προβάλλουν
τα ιδανικά, τις ελπίδες και τους φόβους τους.
Σε ποιον ανήκει ο πατριωτισμός;
Ποιος μιλάει εκ μέρους του έθνους;
Ποιος ορίζει την ταυτότητά μας
και με τι ταυτιζόμαστε;
Ποιοι δρόμοι; Οι δρόμοι μας!
Δεν γίναμε ισότιμη κοινωνία
εν μία νυκτί.
Γίναμε αυτό που αντιπροσωπεύει η σημαία.
Υποτιτλισμός: Δέσποινα Πασσαλή